62020TO0445(01)_INF
A Törvényszék végzése (kibővített nyolcadik tanács), 2025. május 14. –Crédit agricole és társai kontra ESZT (2020. évi előzetes hozzájárulások)
(T‑445/20. sz. ügy)
„Gazdasági és monetáris unió – Bankunió – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus (ESZM) – Egységes Szanálási Alap (ESZA) – Az ESZT‑nek a 2020. évi előzetes hozzájárulások kiszámításáról szóló határozata – A 806/2014/EU rendelet 70. cikkének (2) bekezdése – Nyilvánvalóan megalapozott kereset – A végzés időbeli hatályának korlátozása”
1.
Megsemmisítés iránti kereset – Határozat elleni kereset – A megtámadott határozatnak az eljárás során való hallgatólagos visszavonása – A megsemmisítést kimondó ítélet hatásaival egyenértékű hatásokat kiváltó visszavonás – Okafogyottá vált kereset – Okafogyottság
(EUMSZ 263. cikk)
(lásd: 20. pont)
2.
Bírósági eljárás – Kereseti kérelmek – Az eljárás folyamán történő kiigazítás – A megtámadott határozatot az eljárás során módosító határozat – Az eredeti kérelmek és jogalapok kiigazítása – Megengedhetőség – Feltételek
(A Törvényszék eljárási szabályzata, 86. cikk)
(lásd: 24–26. pont)
3.
Gazdaság‑ és monetáris politika – Gazdaságpolitika – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus – Az Egységes Szanálási Alapba (ESZA) fizetendő előzetes hozzájárulások – Az ESZA‑ba fizetendő egyéni hozzájárulások aggregált összegének éves felső határa, amelyet a végső célszint 12,5%‑ában határoztak meg – Hatály – A kezdeti időszakban történő alkalmazás
(806/2014 európai parlamenti és tanácsi rendelet, 70. cikk, (2) bekezdés, első és negyedik albekezdés)
(lásd: 47. pont)
4.
Gazdaság‑ és monetáris politika – Gazdaságpolitika – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus – Az Egységes Szanálási Alapba (ESZA) fizetendő előzetes hozzájárulások – Az ESZA‑ba fizetendő egyéni hozzájárulások aggregált összegének éves felső határa, amelyet a végső célszint 12,5%‑ában határoztak meg – Terjedelem – E felső határnak az Egységes Szanálási Testület (ESZT) általi túl nem lépése – Értékelési szempontok – A végső célszinttel kapcsolatos dinamikus megközelítés
(806/2014 európai parlamenti és tanácsi rendelet, 69. cikk, (1) bekezdés, és 70. cikk, (2) bekezdés, első és negyedik albekezdés)
(lásd: 48. pont)
Rendelkező rész
1)
A Törvényszék az Egységes Szanálási Testületnek (ESZT) az Egységes Szanálási Alapba (ESZA) fizetendő 2020. évi előzetes hozzájárulások kiszámításáról szóló, 2022. december 7‑i SRB/ES/2022/80 határozatát a Crédit agricole SA‑t és a mellékletben megnevezett többi felperest érintő részében megsemmisíti.
2)
A Törvényszék az SRB/ES/2022/80 határozathoz fűződő joghatásokat a Crédit agricole‑t és a mellékletben megnevezett többi felperest érintő részében mindaddig fenntartja, amíg az ESZT a jelen végzés jogerőre emelkedésétől számított hat hónapot meg nem haladó észszerű határidőn belül meg nem hozza a jelen végzésben foglaltak teljesítéséhez szükséges intézkedéseket.
3)
Az ESZT saját költségein felül viseli a Crédit agricole és a mellékletben megnevezett többi felperes részéről felmerült költségeket.
4)
Az Európai Parlament, az Európai Unió Tanácsa és az Európai Bizottság maga viseli saját költségeit.